PATVIRTINTA

Alytaus r. Daugų Vlado Mirono gimnazijos direktoriaus 2024 m. vasario 5 d. įsakymu Nr. V1-18

**ALYTAUS R. DAUGŲ VLADO MIRONO GIMNAZIJOS**

**APGAULĖS IR KORUPCIJOS PREVENCIJOS PROGRAMA**

**I SKYRIUS BENDROSIOS NUOSTATOS**

1. Alytaus r. Daugų Vlado Mirono gimnazijos apgaulės ir korupcijos prevencijos programa (toliau – Programa) reglamentuoja apgaulės ir korupcijos prevencijos principus, tikslus, uždavinius, apgaulės ir korupcijos prevencijos proceso organizavimą, įgyvendinimas apgaulės ir korupcijos prevencijos priemones, jų įgyvendinimo koordinavimą bei kontrolę.

**II SKYRIUS PAGRINDINĖS SĄVOKOS**

1. Korupcija – tai tiesioginis ar netiesioginis kyšio arba kito nepagrįsto atlygio ar pažado dėl tokio atlygio prašymas, siūlymas, davimas ar priėmimas, kuris iškreipia asmens, gaunančio kyšį, nepagrįstą atlygį ar pažadą dėl kyšio ar nepagrįsto atlygio tinkamą bet kurios pareigos atlikimą.
2. Korupcijos prevencija – korupcijos priežasčių, sąlygų atskleidimas ir šalinimas sudarant bei įgyvendinant atitinkamą priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstomų veikų.
3. Apgaulė – veiksmai, elgesys ar žodžiai, kuriais norima apgauti, suklaidinti.
4. Piktnaudžiavimas – veikimas ar neveikimas, kai darbuotojui suteikti įgaliojimai naudojami ne pagal įstatymus bei kitus teisės aktus arba savanaudiškais tikslais, ar dėl kitokių asmeninių paskatų (naudojimosi tarnybine padėtimi, keršto, pavydo, karjerizmo, neteisėtų paslaugų teikimo ir t. t.), taip pat tokie tarnautojo ar darbuotojo veiksmai, kai viršijami suteikti įgaliojimai ar savivaliaujama.

**III SKYRIUS**

**APGAULĖS IR KORUPCIJOS PREVENCIJOS PRINCIPAI**

1. Korupcijos prevencija įgyvendinama vadovaujantis šiais principais:
	1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;
	2. visuotinio privalomumo – korupcijos prevencijos subjektais gali būti visi asmenys;
	3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija irteikiant vienas kitam tokią pagalbą;
	4. pastovumo – korupcijos prevencijos priemonių veiksmingumo užtikrinimas nuolat tikrinant ir prižiūrint korupcijos prevencijos priemonių įgyvendinimo rezultatus, bei teikiant pasiūlymus dėl atitinkamų priemonių veiksmingumo didinimo.

**IV SKYRIUS PREVENCJOS TIKSLAI**

1. Pašalinti apgaulės ir korupcijos atsiradimo galimybes gimnazijos veiklos sistemoje, siekti, kad ji netrukdytų teikti kokybiškas paslaugas pagal įstaigos nuostatus, užtikrinti žmonių teises ir laisves.
2. Apgaulės ir korupcijos prevencija siekiama, kad apgaulė ir korupcija kuo mažiau trukdytų gimnazijos veiklai, didinti paslaugų teikimo kokybę.
3. Rengiamos antikorupcinės priemonės turi būti nuoseklios, visapusiškos ir ilgalaikės. Didelis dėmesys turi būti skirtas korupcijos apraiškų prevencijai ir neišvengiamos atsakomybes už neteisėtus veiksmus principo įgyvendinimui. Būtina ugdyti gimnazijos darbuotojų savimonę bei žmonių nepakantumą korupcijai.
4. Sėkmingai kovoti su korupcijos apraiškomis, kai ilgalaikė politika pagrįsta visuotinai pripažįstamomis priemonėmis, prevencija, teisės pažeidimų tyrimu, žmonių švietimu ir jų parama.
5. Skatinti glaudesnį gimnazijos bendradarbiavimą su kitomis institucijomis, organizacijomis bei visuomene.
6. Šiame dokumente numatytos priemonės turi būti siejamos su iškilusių problemų sprendimu ir apsauga nuo esamos ar atsirandančios apgaulės ir korupcijos gimnazijos veikloje. Taip pat būtina visokeriopai ginti visuotinai pripažįstamas žmogaus teises ir laisves.

**V SKYRIUS PREVENCIJOS UŽDAVINIAI**

1. Nustatyti labiausiai apgaulės ir korupcijos paveiktas gimnazijos veiklos sritis, užtikrinti veiksmingą ir kryptingą ilgalaikę kovą su korupcija, numatytų priemonių įgyvendinimą.
2. Atskleisti apgaulės ir korupcijos priežastis, sąlygas ir jas šalinti.
3. Atgrasinti asmenis nuo korupcinio pobūdžio nusikalstamų veikų, žmonių apgaulės.
4. Užtikrinti korupcijos prevencijos priemonių taikymą ir tinkamą jų įgyvendinimo administravimą bei kontrolę.
5. Skatinti skaidrų gimnazijos veiklos vykdymą.
6. Užtikrinti teikiamų paslaugų kokybę.
7. Įtraukti į apgaulės ir korupcijos prevenciją gimnazijos darbuotojus.

**VI SKYRIUS**

**KORUPCIJOS PREVENCIJOS PRIEMONĖS**

1. Numatytos korupcijos prevencijos priemonės siejamos su iškilusių problemų sprendimu ir apsauga nuo esamos ar atsirandančios korupcijos gimnazijos veiklos sistemoje.
2. Mokyklos korupcijos prevencijos priemonės:
	1. kontrolės ir priežiūros vykdymas;
	2. problemų išankstinis nuspėjimas ir pašalinimas;
	3. atsakomybės neišvengiamumo principo taikymas už gimnazijos veiklos sistemoje padarytus nusižengimus, susijusius su apgaule ir korupcija;
	4. viešųjų ir privačiųjų interesų derinimas, užtikrinimas, kad priimant sprendimus pirmenybė būtų teikiama viešiesiems interesams, siekti priimamų sprendimų nešališkumo ir užkirsti kelią korupcijai ir apgaulei gimnazijos veikloje;
	5. galiojančių tvarkos normų pažeidimų fiksavimas ir tyrimų atlikimas;
	6. Pranešimų, skundų, informacijos, susijusios su korupcija, tikrinimas ir priemonių taikymas jiems pasitvirtinus;
	7. savo kompetencijos neviršijimas;
	8. mokyklos darbuotojų supažindinimas su korupcijos prevencijos politika;
	9. atliekamos veiklos ir sudaromų sandorių dokumentavimo reikalavimų laikymasis;
	10. mokyklos kontrolę vykdančių institucijų išvadų vertinimas;
	11. Lietuvos Respublikos įstatymų, įsakymų ir kitų teisės aktų, gimnazijos nuostatų, kitų dokumentų, susijusių su gimnazijos veikla, laikymasis;
	12. sistemingas ugdytinių nepakantumo korupcijos apraiškoms visuomenės gyvenime ugdymas, įtraukiant antikorupcinių temų į ugdymo turinį.
3. Už korupcijos prevenciją atsakingi direktoriaus sudarytos komisijos nariai.
4. Mokyklos korupcijos prevencijos priemonių planas sudaromas 3 metams.

**VII SKYRIUS**

**PRANEŠIMŲ APIE APGAULĘ IR KORUPCIJĄ PATEIKIMO TVARKA**

1. Pranešimai apie apgaulę ir galimą korupciją gali būti pateikiami:
	1. telefonu;
	2. elektroniniu būdu gimnazijos elektroninio pašto adresu daugurastine@dvm.lt;
	3. atsiuntus paštu ar per pasiuntinį (Vlado Mirono g. 2, Daugai, Alytaus r.);
	4. tiesiogiai atvykus į mokyklą (Vlado Mirono g. 2, Daugai, Alytaus r.).
2. Pateikiamas pranešimas turi atitikti bendruosius reikalavimus, keliamus asmens kreipimuisi į įstaigas ir kitus viešojo administravimo subjektus.
3. Pranešime turi būti nurodyta:
	1. asmuo ar asmenys, kurio(-ių) veikimas ar neveikimas galimai turi biurokratizmo, piktnaudžiavimo požymių, susijusių su korupcija;
	2. asmuo ar asmenys, apie kurį(-iuos) yra duomenų, kad jie gali žinoti apie pranešime nurodytas aplinkybes;
	3. įvykio aplinkybės (laikas, vieta ir kt.) bei kiti duomenys, pranešėjo nuomone, turintys reikšmės pranešimui nagrinėti.
4. Asmuo gali pateikti dokumentus, patvirtinančius pranešime nurodytas aplinkybes.
5. Pageidautina, kad pranešimas būtų pasirašytas jį surašiusio asmens ar pranešimo turinio teisingumas, kai pranešimas pateikiamas žodžiu, o jį užrašo asmuo, atsakingas už korupcijos prevenciją ir kontrolę, patvirtintas pranešėjo parašu.
6. Jei asmuo pageidauja būti informuotas apie atliktus veiksmus, priimtus sprendimus, pranešime turi būti nurodyti asmens kontaktiniai duomenys: telefono numeris, elektroninio pašto adresas, gyvenamosios vietos adresas ar bet koks kitas adresas, kuriuo galima pateikti atsakymą.
7. Priimtas, užregistruotas pranešimas bei su pranešimu susijusi informacija pateikiama gimnazijos apgaulės ir korupcijos prevencijos komisijai ištirti ir įvertinti ar darbuotojo, dėl kurio gautas pranešimas, veikoje yra biurokratizmo, piktnaudžiavimo, susijusių su korupcija, požymių.
8. Asmenys, susipažinę su pranešime gauta informacija, privalo užtikrinti informacijos konfidencialumą. Asmenys, neužtikrinę gautos informacijos konfidencialumo, atsako teisės aktų nustatyta tvarka.
9. Draudžiama gautą pranešimą ir jame nurodytą informaciją skelbti viešai, perduoti darbuotojui, apie kurio veikimą, neveikimą yra pranešta, išskyrus kai aukštesnės galios teisės aktai numato kitaip.
10. Apie galimą korupciją darbuotojai taip pat gali pranešti:
	1. Alytaus rajono savivaldybei telefonu autoatsakikliui (0-315)-27800 arba elektroniniu paštu korupcijaine@arsa.lt;
	2. Lietuvos Respublikos specialiųjų tyrimų tarnybai: raštu, adresu: A. Jakšto g. 6, LT-01105 Vilnius; visą parą veikiančiu „karštosios linijos“ telefonu Vilniuje (8 5) 266 33 33 (taip pat ir poilsio dienomis), elektroniniu paštu pranesk@stt.lt , faksu (8 5) 266 3307 arba palikti pranešimą svetainėje [www.stt.lt](http://www.stt.lt/) paspaudus mygtuką „pranešti“ ir tada pasirinkus kam norima pranešti apie korupciją.

**VIII SKYRIUS BAIGIAMOSIOS NUOSTATOS**

1. Pranešimai, skundai bei visa informacija, susijusi su apgaule ir korupcija, tikrinama ir jiems pasitvirtinus taikomos Lietuvos Respublikos teisės aktuose numatytos priemonės viešo paskelbimo būdu.
2. Visi gimnazijos darbuotojai privalo būti supažindinti su apgaulės ir korupcijos prevencijos

tvarka.